**VZGOJNI NAČRT**

**OSNOVNE ŠOLE**

**ČRNA NA KOROŠKEM**

**Številka: 007-1/2019-3 Črna na Koroškem, september 2019**

**KAZALO**

1 UVOD ......................................................................................................................................... 3 2 OBLIKOVANJE VZGOJNEGA NAČRTA .......................................................................... 3

1. VREDNOTE ............................................................................................................................. 3
2. NAČELA, PO KATERIH BOMO VZGOJNO DELOVALI ............................................... 6
3. VZGOJNE DEJAVNOSTI ................................................................................................... 6
4. SVETOVANJE TER SPORAZUMNO REŠEVANJE PROBLEMOV IN SPOROV…...6
5. EVALVACIJA URESNIČEVANJA VZGOJNEGA NAČRTA ......................................... 7
6. SPREJEM VZGOJNEGA NAČRTA ..................................................................................... 7

# 1 UVOD

Vzgojni načrt (ZOŠ, čl. 60. d) je dokument, s katerim šola načrtuje uresničevanje vrednot, pomembnih za evropski kulturni prostor, slovensko javno vzgojo in izobraževanje ter za lokalno okolje šole in ciljev osnovnošolskega izobraževanja, ki so zapisani v 2. členu ZOŠ.

Vsebuje vzgojne dejavnosti šole, oblike vzajemnega sodelovanja šole s starši ter njihovo vključevanje v uresničevanje vzgojnega načrta.

Izhodišča za oblikovanje Vzgojnega načrta šole so:

* Zakon o osnovni šoli (ZOŠ): 2. in 60. d čl.,
* ZOFVI: 2 čl.,
* izhodišča kurikularne prenove (NKS, 1997),
* Konvencija o otrokovih pravicah (OZN, 1989),
* Bela knjiga o vzgoji in izobraževanju v Republiki Sloveniji (MŠŠ, 1995).

Z oblikovanjem ter načrtovanjem in izvajanjem vzgojnega načrta uresničujemo tudi dva izmed štirih UNESCO stebrov za izobraževanje v 21. stoletju, in sicer:

* učiti se, da bi znali živeti v skupnosti in eden z drugim (skrb za okolje, strpnost, sodelovanje, soodvisnost),
* učiti se biti (spoznavanje samega sebe, širjenje ustvarjalnosti, uspešno reševanje problemov).

Osnovna šola ne le izobražuje, ampak tudi vzgaja. Namen vzgojnega načrta je, da učenci ob podpori strokovnih delavcev in staršev razvijejo lastne mehanizme kakovostnih odnosov, ki so družbeno sprejeti.

# 2 OBLIKOVANJE VZGOJNEGA NAČRTA

Vzgojni načrt preoblikujemo vsako šolsko leto od leta 2013 dalje. Preoblikovali smo ga v sodelovanju z Zavodom za šolstvo Republike Slovenije, območna enota Slovenj Gradec.

# 3 VREDNOTE

1. Definicija vrednot: Vrednote so prepričanja o tem, kaj je pozitivno, zaželeno in cenjeno, ki vodijo in usmerjajo naše delovanje – tako osebna ravnanja posameznikov kot delovanje skupin in organizacij. (Musek Lešnik, 2003)

1. Opredelitev vrednot: Vrednote naj postanejo življenjski cilji, smernice, ideje in etična vodila pri vključevanju vsakega posameznika v ožje ali v širše okolje, za razvijanje ustreznega odgovornega odnosa do trajnejših civilizacijskih vrednot.

1. Vizija šole: V strpnem sodelovanju (šola – učitelj – učenec – starši – okolje) in upoštevanju individualnih razlik ter strokovnostjo učiteljev in drugih delavcev šole bomo razvijali in spodbujali natančnost, ustvarjalnost ter logično razmišljanje, veselje do branja, učenja in uporabnega znanja, osnovno motoriko in ročne spretnosti, prijateljstvo, razumevanje, samospoštovanje, poštenost.

č) Poslanstvo šole: Za našo šolo je pomemben sleherni posameznik, njegovi potenciali, zmožnosti, interesi. Vsem omogočamo individualni razvoj in napredek.

Udeleženci vzgojno-izobraževalnega procesa se med seboj obnašamo odgovorno, strpno, spoštljivo in moralno. Vsem se zagotavljajo enake možnosti, temeljne človekove pravice, pridobivanje vseživljenjskega znanja in kompetenc za 21. stoletje, da bodo čim bolj samostojni in kritični opazovalci dogodkov v domači in širši okolici.

1. Skupno dogovorjene vrednote za našo šolo:

DELOVANJE

* 1. SODELOVANJE IN STRPNA KOMUNIKACIJA
  2. MEDSEBOJNO SPOŠTOVANJE
  3. ODGOVORNOST DO SEBE, DRUGIH IN OKOLJA
  4. ZNANJE KOT VREDNOTA

Z vizijo šole uresničujemo vrednote, ki smo jih prepoznali kot za nas pomembne:

* SODELOVANJE–TIMSKO DELO (spodbujanje timskega dela, sodelovanje med zaposlenimi, med zaposlenimi in vodstvom, med učenci, med učitelji in starši, med učenci in učitelji, med učenci in starši, med organizacijo ter ožjo in širšo skupnostjo); Učenci: o Poskusite vedno nekaj novega o Aktivno se vključite v pouk o Prevzemite vodstvo v aktivnostih o Prosite učitelje za pomoč o Bodite prijazni do vseh
  + Delujte kot skupina za dosego ciljev

* SPOŠTOVANJE (spodbujanje spoštljivega odnosa do šole in zaposlenih, spodbujanje spoštljivega odnosa do učencev, staršev in ostalih udeležencev, ki vstopajo v odnos z organizacijo, spodbujanje spoštljivega odnosa med zaposlenimi in vodstvom, prepričanje, da vsi zaslužijo takšen odnos, gojenje spoštljive komunikacije na vseh nivojih, spoštovanje vsakega posameznika, enake pravice in dolžnosti za vse, preprečevanje predsodkov, ki bi bili podlaga za razlikovanje, odsotnost razlikovanja na podlagi različnih interesov, videza, spola, narodnosti, demokratično reševanje problemov in konfliktov v šoli); *Učenci:*
* Spoštujte sami sebe.
* Pokažite spoštovanje do vseh v svojem razredu, šoli in kraju.
* Spoštujte medsebojno pravico za dobro izobrazbo.
* Spoštujte ljudi, ki sodrugačni kot vi.
* S svojim trudom dokažite drugim, kaj se da doseči s trdim delom.
* Delujte kot vodja skupine, ki poskuša iz svoje ekipe dobiti najboljše.

* TRUD-NAPOR-DOSEŽEK - **ODLIČNOST** (razvijanje zavesti, da je znanje ključ do uspeha v življenju; zaradi tega je potrebno pri ljudeh spodbujati iskanje znanja, vedenje, da znanje ni nikdar dokončno, spoštovanje iskanja intelektualnih izzivov, novih zamisli, resnice in razumevanja, razvijati zavest, da vsak posameznik v znanju in kompetencah napreduje individualno, da je potrebno za znanje in kompetentnost vložiti trud, kajti le tako so zagotovljene možnosti za razvoj vsakega posameznika v šoli, spodbujanje razvoja in rasti, skrbi za osebno in strokovno rast zaposlenih); *Učenci:*

o Nenehno spremljajte in izboljšujte svoje potenciale.

o Po opravljenem delu poskrbite za sprostitev.

o Opravite svojo nalogo/obveznost/delo po najvišjih standardih, ki jih zmorete .

o Ne bojte se napak; na napakah se učimo, vodijo nas k napredku.

* ZAUPANJE (skrb za varnost vseh na šoli in odstranjevanje vseh ogrožajočih dejavnikov, prepričanje, da sta red in disciplina temelj uspešnega delovanja šole, jasna pravila in visoka pričakovanja, poudarjanje skupnih ciljev, ki veljajo za vse na šoli, sprejemanje in spoštovanje razlik, spodbujanje strpnih medsebojnih odnosov, strpen odnos do vsake vrste drugačnosti) *Učenci:* 
  + Bodite obzirni in vljudni .
  + Pomagajte soljudem.

* POŠTENOST (samovrednotenja in samokritičnosti ) *Učenci:*
  + Vsi imamo pravico do kvalitetnega izobraževanja.
  + Ne motite med poukom.
  + Prevzemite odgovornost za svoja dejanja.

* ODGOVORNOST (doslednost pri izvajanju dogovorjenih nalog vseh udeležencev, odgovoren odnos do sebe, drugih in materialnih sredstev v šolskih prostorih ter šolski okolici) *Učenci:*

o Vestno opravite domače delo.

* + V šolo prihajajte pravočasno in pripravljeni na delo.
  + Trudite si doseči postavljene cilje.
  + Prevzemite odgovornost za svoj uspeh in napredek.

# 4 NAČELA, PO KATERIH BOMO VZGOJNO DELOVALI

Izbrana načela vzgojnega delovanja naše šole postavljajo temelje za izbrane prioritete in vzgojne dejavnosti:

* načelo omogočanja aktivnega sodelovanja učencev,
* načelo sodelovanja s starši in usklajenosti pristopa šole in staršev,
* načelo spoštovanja učencev in vzajemnega spoštovanja,
* načelo solidarnosti, pomoči, spoštovanja,
* načelo proaktivnega oziroma preventivnega in prosocialnega delovanja,
* načelo združevanja pravic, odgovornosti in pravil skupnega dela ter življenja,
* načelo spodbujanja samonadzora in samodiscipline,
* načelo strokovne avtonomije,
* načelo usklajenosti vzgojnih dejavnikov,
* načelo doslednosti, načelo osebnega zgleda,
* načelo zdravega telesnega in duševnega razvoja.

# 5 VZGOJNE DEJAVNOSTI

Menimo, da so načrtno, kvalitetno, strokovno in avtonomno izpeljan pouk, dnevi dejavnosti in razširjen program temelj za dobro počutje vseh udeležencev, pozitivno klimo in občutek varnosti. Zato se bomo še zlasti trudili, da bo osnovno izobraževalno delo izvedeno kvalitetno in bo upoštevalo zmožnosti slehernega posameznika.

Vzdrževali bomo primerno učno in delovno okolje, tako da bodo vsi prostori urejeni, čisti, varni, da bomo redno izvajali dežurstva učencev in učiteljev, vzdrževali disciplino.

Večjo pozornost bomo namenili medsebojnim odnosom, odgovornostim, primernemu vedenju, redu in disciplini.

Zadovoljevali bomo potrebo posameznika po varnosti, vključenosti, sprejetosti, uspešnosti in samostojnosti. Redno bomo evalvirali učno in vzgojno delo posameznikov in posameznih oddelkov. Organizirali bomo skupna srečanja staršev, učencev in strokovnih delavcev ter izvajali redne dopoldanske govorilne ure, skupne popoldanske govorilne ure enkrat na mesec oziroma roditeljske sestanke. Za starše bomo organizirali tudi različne delavnice in predavanja, ki jim bodo v pomoč pri razumevanju in vzgajanju otrok.

Permanentno bomo usposabljali strokovne delavce za mediatorje. Za vrstniško mediacijo bomo vsakoletno izobraževali tudi učence.

# 6 SVETOVANJE TER SPORAZUMNO REŠEVANJE PROBLEMOV IN SPOROV

* reševanje vzgojne problematike na nivoju oddelka (razrednik, učenci, starši), po potrebi se vključi ŠSS, mediator
* svetovanje (reševanje problemov, nespoštovanje, kršitev pravil) - ŠSS, mediator
* osebni svetovalni razgovori (učitelji, svetovalni delavci ali drugi z učenci zaradi potreb, motivov določenega ravnanja),
* šolska mediacija (osebe, ki imajo problem, se ob pomoči tretje osebe pogovorijo, prevzamejo odgovornost),
* šolska restitucija (razgovor, opredelitev problema, poravnava namerno povzročene škode, načini),
* posebni razgovori s starši in učenci, določitev določenih ukrepov oz. kazni glede na prekršek (sprotni vpisi v zvezek opažanj).

Podrobneje so ukrepi navedeni v Pravilih šolskega reda, ki so priloga vzgojnega načrta.

# 7 EVALVACIJA URESNIČEVANJA VZGOJNEGA NAČRTA

* na nivoju oddelka - polletno spremljanje stanja, analiza, poročanje, predstavitev staršem;

* na nivoju šole – polletna evalvacija dela na pedagoški konferenci, šolski skupnosti in šolskem parlamentu glede na poročila OS, poročilo na svetu staršev, svetu šole.

September – predstavitev spremenjenih dokumentov

Januar – delna analiza

Kaj nam je uspelo izboljšati in kako?

Maj, junij – končna ocena stanja

Kako smo se počutili v šoli, kaj nas še moti?

# 8 SPREJEM VZGOJNEGA NAČRTA

Pri oblikovanju vzgojnega načrta je sodeloval strokovni tim v sestavi: Romana Košutnik, ravnateljica, Neža Kos/Tadeja Dimc – svetovalna delavka, Mojca Petrič, razredna učiteljica na POŠ Žerjav, Ivanka Kompan, razredna učiteljica, Angela Jelen, učiteljica tujih jezikov ter vsi ostali strokovni delavci.

|  |  |  |  |  |
| --- | --- | --- | --- | --- |
| Predsednica Sveta zavoda: |  | Predsednik Sveta staršev: |  | Ravnateljica: |
| Mihaela Goltnik l. r. |  | Jasmina Kevp l. r. | l. r. | Romana Košutnik l. r. |
| \_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_ |